“หุ้นเอเชีย” รีบาวด์ นักลงทุนช้อนซื้อหลังร่วงหนัก
“หุ้นเอเชีย” เปิดรีบาวด์ อานิสงส์นักลงทุนเข้าช้อนซื้อเก็งกำไรหุ้นที่ร่วงลง
“หุ้นเอเชีย” เปิดรีบาวด์ อานิสงส์นักลงทุนเข้าช้อนซื้อเก็งกำไรหุ้นที่ร่วงลง
24 ส.ค. 2565

ผู้สื่อข่าวรายงานว่า ตลาดหุ้นเอเชียเปิดบวกในวันนี้ เนื่องจากนักลงทุนเข้าช้อนซื้อเก็งกำไรหุ้นที่ร่วงลง หลังดัชนีเฉลี่ยอุตสาหกรรมดาวโจนส์และ S&amp;P500 ของตลาดหุ้นสหรัฐปรับตัวลดลงติดต่อกันเป็นวันที่ 3
ดัชนี NIKKEI 225 ตลาดหุ้นญี่ปุ่นเปิดวันนี้ที่ 28,481.34 จุด เพิ่มขึ้น 28.59 จุด หรือ +0.10%, ดัชนี HSI ตลาดหุ้นฮ่องกงเปิดวันนี้ที่ 19,542.24 จุด เพิ่มขึ้น 38.99 จุด หรือ +0.20% และดัชนี SSE Composite ตลาดหุ้นจีนเปิดวันนี้ที่  3,279.17 จุด เพิ่มขึ้น 2.95 จุด หรือ +0.10%
ดัชนีเฉลี่ยอุตสาหกรรมดาวโจนส์ปรับตัวลดลง 154.02 จุด หรือ -0.47% แตะที่ 32,909.59 จุดเมื่อคืนนี้ ขณะที่ดัชนี S&amp;P500 ร่วง -0.22% แตะที่ 4,128.73 จุด และดัชนี Nasdaq ลบเล็กน้อยแตะที่ 12,381.30 จุด
“ตลาดหุ้นสหรัฐอ่อนแรงลงเมื่อคืนนี้ท่ามกลางซื้อขายที่ค่อนข้างเบาบาง หลังข้อมูลภาคการผลิตและที่อยู่อาศัยอันอ่อนแอบั่นทอนความต้องการเสี่ยงของนักลงทุน” บริษัทเอเอ็นซี รีเสิร์จ (ANZ Research) กล่าว
โดยนายนีล แคชแครี ประธานธนาคารกลางสหรัฐ (เฟด) สาขามินนีแอโพลิส ระบุว่า ภาวะตื่นตระหนกด้านอุปทานเป็นสาเหตุของเงินเฟ้อระดับสูงในประเทศ “ครึ่งหนึ่งถึง 2 ใน 3”
“ยิ่งสถานการณ์ด้านอุปทานกระเตื้องขึ้นเพียงใด เฟดก็ยิ่งแบกภาระน้อยลงเท่านั้น ทั้งยังสามารถหลีกเลี่ยงการเผชิญกับปัญหาเศรษฐกิจที่รุนแรงได้ด้วย” นายแคชแครีกล่าว พร้อมเสริมว่า มีหลักฐานบางประการบ่งชี้ว่า ห่วงโซ่อุปทานเริ่มกลับคืนสู่ภาวะปกติ